Lokalna akcijska skupina Sožitje med mestom in podeželjem (v nadaljevanju LAS SMP), ki jo zastopa vodilni partner LAS: CIZA, Zavod za razvoj podeželja, Šmartinska 134 a, 1000 Ljubljana, ki zastopa LAS v upravnih in finančnih zadevah, v imenu in za račun LAS na podlagi:

* prvega odstavka 29. člena in prvega odstavka 32. člena *Uredbe o izvajanju lokalnega razvoja, ki ga vodi skupnost, v programskem obdobju 2014–2020* (Uradni list RS, št. 42/2015) ter Uredbe o spremembah in dopolnitvah Uredbe o izvajanju lokalnega razvoja, ki ga vodi skupnost v programskem obdobju 2014-2020 **(Uradni list RS, št. 28/2016, 73/2016 in 72/2017),**
* Strategije lokalnega razvoja za območje LAS za obdobje 2014 - 2020, ki zajema območje občin: Grosuplje, Ig, Mestna občina Ljubljana in Škofljica (v nadaljevanju SLR),
* Odločbe Ministrstva za kmetijstvo, gozdarstvo in prehrano št. 33151-35/2015/29 z dne 14.10.2016 o izboru potrditvi LAS in SLR in
* Skladno s sklepom UO LAS 2. 3. 2018 odpira

**D R U G I J A V N I P O Z I V**

**za izbor operacij za uresničevanje ciljev Strategije lokalnega razvoja LAS Sožitje med mestom in podeželjem iz Evropskega kmetijskega sklada za razvoj podeželja (EKSRP) na upravičenih območjih občin Grosuplje, Ig, Mestna občina Ljubljana in Škofljica za leto 2018 in 2019**

1. **OSNOVNI PODATKI O JAVNEM POZIVU:**

**1.1. Namen javnega poziva:**

Namen javnega poziva je izbor operaciji (projektov), katerih rezultati prispevajo k uresničevanju Strategije lokalnega razvoja LAS Sožitje med mestom in podeželjem 2014 - 2020 v letih 2018-2019 in sofinanciranje njihovih stroškov za izvedbo operacije.

Javni poziv je oblikovan kot to opredeljuje Uredba in spremembe uredbe o izvajanju lokalnega razvoja, ki ga vodi skupnost **(v nadaljevanju Uredba CLLD)**, Uradni list RS, 46/2015, 28/2016, 73/2016 in 72/2017 znotraj tega v okviru pod-ukrepa »*Podpora za izvajanje operaciji v okviru strategije lokalnega razvoja, ki ga vodi skupnost*«.

Sredstva za sofinanciranje je LAS dodelilo Ministrstvo za kmetijstvo, gozdarstvo in prehrano v okviru **Evropskega kmetijskega sklada za razvoj podeželja (EKSRP).**

**1.2. Razpoložljiva sredstva za sofinanciranje:**

Okvirna višina razpisanih nepovratnih sredstev iz tega javnega poziva, ki se bo sofinanciral iz Evropskega kmetijskega sklada za razvoj podeželja, znašajo **462.000,00** evrov.

Operacije morajo slediti ciljem Tematskih področij opredeljenih v Strategiji lokalnega razvoja LAS SMP.

**Okvirna višina razpisanih sredstev za posamezno tematsko področje je**:

1. **tematsko področje: Ustvarjanje delovnih mest - 50.000,00 €,**
2. **tematsko področje: Razvoj osnovnih storitev z - 260.000,00 €,**
3. **tematsko področje: Varstvo okolja in ohranjanje narave – 42.000 €**
4. **tematsko področje: Večja vključenost mladih, žensk in drugih ranljivih skupin - 110.000,00 €.**

**Delež sofinanciranja stroškov za operacije sofinancirane iz EKSRP znaša 85 % upravičenih stroškov operacije.**

**1.3. Objava in rok za vložitev predlogov operacij za sofinanciranje:**

**Javni poziv je ponovno odprt in objavljen od 6. 3. 2018 in je odprt do porabe sredstev pri čemer so opredeljeni naslednji presečni roki za sprejem vlog:**

* **Prvi rok za sprejem vlog je 30. 4. 2018 do 24.00 ure.**
* **Drugi rok za sprejem vlog je 28. 9. 2018 do 24.00 ure.**
* **Tretji rok za sprejem vlog je 30. 3. 2019 do 24.00 ure.**
* **Četrti rok za sprejem vlog je 30. 9. 2019 do 24.00 ure.**

Predloge operacij z vlogo na javni poziv je potrebno poslati v **pisni in elektronski obliki** do navedenega datuma sprejemanja vlog **priporočeno po pošti** na naslov:

**CIZA, Zavod za razvoj podeželja;**

**LAS, Sožitje med mestom in podeželjem,**

**Šmartinska 134 a, 1000 Ljubljana**

**1.4. Obdobje upravičenosti stroškov**

Upravičeni stroški za izvedbo operaciji sofinanciranih iz **EKSRP** **so stroški, nastali po izdaji Odločbe**, s katero Agencija RS za kmetijske trge in razvoj podeželja (v nadaljevanju ARSKTRP) odobri izvajanje predlagane operacije.

**1.5. Dodatne informacije in pojasnila** o javnem pozivu je mogoče pridobiti telefonsko na stacionarni številki **01 544 5446** ali mobilni številki **031 515 875** in po elektronski pošti na e-poštnem naslovu: [info@las-smp.si](mailto:info@las-smp.si).

Zadnja vprašanja bodo možna do **treh dni pred iztekom roka za prijavo.**

1. **PREDMET SOFINANCIRANJA**

Predmet sofinanciranja je dodelitev nepovratnih sredstev za sofinanciranje stroškov, nastalih pri izvedbi operacij (projektov) lokalnih akterjev, ki prispevajo k ciljem SLR LAS Sožitje med mestom in podeželjem za obdobje 2014 – 2020:

|  |  |  |
| --- | --- | --- |
| **TEMATSKO PODROČJE** | **SPLOŠNI CILJ** | **UKREP** |
| **1. USTVARJANJE NOVIH DELOVNIH MEST** | **Nenehno prilagajanje in omogočanje pogojev za ustvarjanje novih delovnih mest in izboljšanje zaposlitvenih možnosti z zagotavljanjem nenehnega dostopa do specifičnih znanj in spretnosti potrebnih v družbi znanja.** | **TP 1.U1: Ustvarjanje pogojev za nova delovna mesta z različnimi oblikami izobraževanj in usposabljanj.** |
| **TP 1.U2: Spodbujati in omogočiti uresničevanje novih poslovnih zamisli.** |
| **2. RAZVOJ OSNOVNIH STORITEV** | **Zmanjšati razvojne razlike med urbanimi in podeželskimi naselji, ustvariti privlačno bivalno okolje in dvigniti kvaliteto bivanja na podeželju.** | **TP 2.U1: Investicijska vlaganja v lokalno javno infrastrukturo na podeželju.** |
| **TP 2.U2: Vlaganja v podporo razvoja trajnostnega turizma.** |
| **3. VARSTVO OKOLJA IN OHRANJANJE NARAVE** | **Ohranjati in obvarovati pestre naravne danosti in biotsko raznolikost na podeželju ter zagotavljati podporo za zmanjševanje in odpravljanje negativnih vplivov na okolje.** | **TP 3.U1: Ohranjanje narave in biotske raznolikosti na podeželju.** |
| **4. VEČJA VKLJUČENOST MLADIH, ŽENSK IN DRUGIH RANLJIVIH SKUPIN** | **Omogočiti čim večjo socialno vključenost in enakost prebivalcev tako na podeželju kot v urbanih naseljih.** | **TP 4.U1: Povečati pestrost in kakovost storitev za socialno vključenost in enakost prebivalcev.** |
| **TP 4.U2: Zagotoviti aktivno in zdravo življenje otrok in starostnikov.** |

Posamezna operacija se lahko predlaga za sofinanciranje samo v okviru enega izbranega ukrepa, ki pa lahko vpliva na doseganje več ciljev ali naslavlja več tematskih področij.

Za vse operacije veljajo določena splošna pravila za sofinanciranje (točka 3. tega javnega poziva), določena pravila pa so odvisna od specifičnih pogojev posameznega ukrepa, ki so opredeljeni v točki 5. in 6. tega javnega poziva.

Vodilni partner LAS nudi vsem zainteresiranim, ki želijo predlagati operacijo za sofinanciranje dodatne informacije in pomoč pri oblikovanju in prijavi operacije.

1. **SPLOŠNA PRAVILA ZA SOFINANCIRANJE OPERACIJ**

Za izvedbo tega javnega poziva se uporablja *Uredba o izvajanju lokalnega razvoja, ki ga vodi skupnost, v programskem obdobju 2014-2020* (UL RS št. 42/15, 28/2016, 73/2016 in 72/2017) – v nadaljevanju Uredba CLLD.

Podpora iz naslova EKSRP je osredotočena v peto težišče ukrepanja Programa razvoja podeželja Republike Slovenije 2014 – 2020 (v nadaljevanju PRP), ki se glasi:«Zelena delovna mesta in skladen vzdržen razvoj podeželja, ki temelji na razvoju endogenih potencialov podeželja.

Podlaga in okvir za izvedbo tega javnega poziva je potrjena Strategija lokalnega razvoja na območjih LAS Sožitje med mestom in podeželjem 2014 -2020, ki je dostopna na: [www.las-smp.si](http://www.las-smp.si).

* 1. **Upravičenci**

Javni poziv velja za območje LAS SMP, ki pokriva območje občin Grosuplje, Ig, Mestna občina Ljubljana in Škofljica.

**Upravičenci** do podpore **so fizične in pravne osebe**. Kadar je upravičenec fizična ali pravna oseba, je LAS zastopnik za vlaganje vlog in zahtevkov za izplačilo ter za dopolnitev vlog in zahtevkov za izplačilo.

Upravičenci lahko predlagajo za sofinanciranje operacije, ki jih bodo izvedli sami ali s partnerji.

Partner je lahko drug upravičenec, ki v operaciji aktivno sodeluje in delno pokriva stroške operacije (je plačnik stroškov ali prispeva k izvedbi operacije v obliki prispevka v naravi).

**Upravičenec (in partner, kadar se operacije izvajajo s partnerjem) mora izpolnjevati sledeče pogoje:**

* ima stalno bivališče na upravičenem območju LAS (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na upravičenem območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu) in
* ima zagotovljena sredstva za lastno sofinanciranje operacije (iz lastnih virov, iz drugih javnih oziroma zasebnih virov).

Če gre za operacijo, ki se lahko izvede v okviru drugega glavnega ukrepa Programa razvoja podeželja Republike Slovenije za obdobje 2014–2020, so upravičenci do podpore skupina najmanj treh fizičnih ali skupina najmanj treh pravnih oseb, ki izvaja operacijo za skupno korist.

Podpore se ne dodeli podjetju v težavah, kot ga določa 2. člen Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1).

* 1. **Upravičena območja za izvajanje operacij**

Operacija se lahko izvede na območju občin: Grosuplje, Ig, Škofljica in Mestna občina Ljubljana, razen v naselju Ljubljana.

* 1. **Oblika in obseg sofinanciranja**

Podpora operaciji se dodeli na podlagi zahtevka za izplačilo v obliki **nepovratne finančne podpore** za kritje **upravičenih stroškov**, upoštevajoč posebna pravila EKSRP.

V skladu s 1. odstavkom 28. člena Uredbe CLLD se stroški priznajo v obliki **stroškov dela, materiala, naložb, storitev zunanjih izvajalcev in prispevka v naravi** v skladu z 69. členom Uredbe 1303/2013/EU. Do podpore je upravičen tudi nakup zemljišč v skladu s točko (b) tretjega odstavka 69. člena 1303/2013/EU.

Stroški storitev zunanjih izvajalcev so opredeljeni kot stroški storitev arhitektov, inženirjev in svetovalcev za pridobivanje gradbene , projektne oziroma tehnične dokumentacije; za svetovanje v zvezi z okoljsko in ekonomsko trajnostjo, vključno s stroški za študije izvedljivosti; za geodetska in agronomska dela; za arheološka izkopavanja in arheološki nadzor ter za nadzor nad izvedbo gradbenih in obrtniških del. Stroški so upravičeni, če so neposredno povezani s pripravo in izvedbo naložbe.

Stroški storitev zunanjih izvajalcev lahko predstavljajo največ 10% skupnih upravičenih stroškov operacije.

**Stroški za namen koordinacije in vodenja operacije lahko predstavljajo največ 10% skupnih upravičenih stroškov operacije.**

**Stroški promocije na programskem območju, ki je neposredno vezano na izvajanje operacije lahko predstavljajo največ 10% skupnih upravičenih stroškov operacije.**

**Stroški prispevka v naravi ne morejo biti višji od lastnega deleža upravičenca pri financiranju operacije, kar pomeni, da lahko predstavljajo največ 15 % vrednosti operacije.**

Vrednost prispevka v naravi v obliki prostovoljnega dela ne sme presegati vrednosti urne postavke prostovoljnega dela kot to določa Pravilnik o področjih prostovoljskega dela in vpisniku (Uradni list RS, št. 48/11, 60/11 in 29/16), ki določa da je ocenjena vrednost ene ure za organizacijsko delo trinajst EUR (13,00 €), za vsebinsko delo deset EUR (10,00 €) in za opravljena druga dela šest EUR (6,00 €).

**Stroški nakupa zemljišč lahko predstavljajo največ 10% skupnih upravičenih stroškov operacije.**

V skladu z 2. odstavkom 28. člena Uredbe CLLD so upravičeni samo stroški, ki so nastali v skladu s posebnimi pogoji zadevnega sklada EKSRP.

Pri upravičenosti stroškov se upoštevajo Navodila za določanje in preverjanje tipov stroškov v okviru pristopa CLLD (sklad EKSRP in sklad ESPR), ki jih je izdala Agencija za kmetijske trge in razvoj podeželja, številka: 3312-43/2016/53, z dne, 2. 2. 2018.

Razliko do 100 %upravičenih stroškov ter neupravičene stroške krije upravičenec kot nosilec operacije inprojektni partnerji (v kolikor ti so) iz lastnih sredstev.

Za vse operacije se upošteva 49. člen Uredbe CLLD, ki govori o obveznostih po izplačilu podpore.

Pred vložitvijo posameznega zahtevka za izplačilo nepovratne finančne podpore mora biti operacija, na katero se zahtevek za izplačilo nanaša, oziroma posamezna aktivnost zaključena. Vsi računi, ki jih upravičenec uveljavlja v zahtevku za izplačilo, morajo biti plačani in pridobljena morajo biti vsa potrebna dovoljenja.

Upravičeni stroški posamezne operacije se ne smejo financirati iz drugih javnih. Javna podpora na podlagi tega javnega poziva se ne dodeli in izplača za tiste upravičene stroške, za katere je upravičenec že prejel sredstva državnega proračuna Republike Slovenije, sredstva Evropske unije ali druga javna sredstva (prepoved dvojnega financiranja).

Če je upravičenec občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.

Kadar se operacija nanaša na kmetijsko in gozdarsko dejavnost in so stroški opredeljeni v predpisu, ki ureja **seznam kmetijske in gozdarske mehanizacije** se upoštevajo najvišje priznane vrednosti iz Kataloga stroškov kmetijske in gozdarske mehanizacije.

Prav tako se zgornje priznane vrednosti posameznih upravičenih stroškov upoštevajo tudi pri operacijah, ki se nanašajo na osnovno kmetijsko in gozdarsko dejavnost in so stroški določeni **v Katalogu najvišjih priznanih vrednosti.**

V katalogu so opredeljene naslednje kategorije stroškov:

* Stroški gradnje in vzdrževanja objektov z osnovno notranjo opremo objektov ter stroški dodatne opreme objektov, ki je samostojna funkcionalna enota;
* Stroški ureditve cestne, vodovodne in energetske infrastrukture ter stroški ureditve gozdnih prometnic;
* Stroški izgradnje naprav na kmetijskih zemljiščih;
* Stroški nakupa kmetijskih zemljišč.

Če so stroški določeni v Katalogu najvišjih priznanih vrednosti, upravičenec k vlogi priloži eno ponudbo. Če stroški niso določeni v Katalogu najvišjih priznanih vrednosti, mora upravičenec k vlogi priložiti tri primerljive ponudbe.

Do podpore **niso upravičeni naslednji stroški**:

* Stroški materiala, opreme in storitev, namenjenih za zasebno rabo,
* splošni upravni stroški,
* obresti za dolgove,
* davek na dodano vrednost,
* stroški priprave vloge in zahtevka za izplačilo,
* rabljena oprema in mehanizacija,
* štipendije in nagrade,
* naročnine na časopise in drugo periodiko,
* stroški izobraževanj in usposabljanj, ki niso neposredno povezani z aktivnostmi operacije in
* stroški izdelave dokumentacije, študij, analiz, ocen, strategij in drugih podobnih raziskav, kadar niso neposredno povezane z določeno operacijo.

**Pri določitvi stopnje podpore operacijam se upošteva pravila državnih pomoči.** Pri operacijah, kjer končni prejemnik sredstev ni občina ali druga javna institucija in izpolnjujejo pogoje za državne pomoči, se pomoč dodeli na podlagi pravila **DE MINIMIS**. Končni prejemnik sredstev lahko na podlagi pravila DE MINIMIS pridobi največ do 200.000,00 EUR v obdobju zadnjih treh proračunskih let oziroma prejemniki sredstev, ki delujejo v cestnoprometnem sektorju, največ do 100.000,00 EUR v obdobju zadnjih treh proračunskih let.

**Najnižji znesek** javne podpore za posamezno operacijo je **2.000 evrov**. **Najvišji znesek** javne podpore za posamezno operacijo je po Uredbi CLLD 300.000 evrov, vendar je UO LAS odločil, da je najvišji znesek **100.000,00** evrov, **pri čemer je potrebno upoštevati tudi finančne okvirje določene za izvajanje operacij po tematskih področjih ukrepanja**.

**Kadar vrednost posamezne operacije znaša več kot 20.000 evrov, se lahko izvaja v treh fazah, s tem, da posamezni zahtevek za izplačilo ne sme biti nižji od 5.000 evrov.**

* 1. **Pogoji glede predloga operacije**

Operacija predstavlja niz aktivnosti, ki so z uporabo razpoložljivih finančnih sredstev v določenem časovnem obdobju usmerjene v dosego jasno opredeljen ciljev. Pri vsaki pripravi operacije mora biti:

* natančno določeno območje oz. lokacija izvajanja operacije,
* jasno opredeljeno komu je namenjena in kdo so njeni končni uporabniki,
* opredeljen niz aktivnosti (prijavitelja in partnerjev, če ti so),
* opisan sistem upravljanja in način financiranja,
* vzpostavljen sistem spremljanja in vrednotenja.

Iz opisa predloga operacije v vlogi na javni poziv mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po vrstah stroškov in posameznih partnerjih, če gre za partnersko operacijo.

**Kadar gre za operacijo, kjer so za izvedbo potrebna dovoljenja in soglasja, kot to določajo področni predpisi, morajo biti za izdana najpozneje do zaključka izbirnega postopka na ravni odločanja LAS.**

**V kolikor je za operacijo potrebno pridobiti gradbeno dovoljenje v skladu z zakonom, ki ureja graditev, mora biti PRAVNOMOČNO GRADBENO DOVOLJENJE priloženo že ob oddaji vloge!**

**Če vrednost upravičenega stroška ne presega 2.000 EUR, lahko upravičenec ob oddaji vloge na javni poziv dokazuje višino stroška z eno pridobljeno ponudbo ali s katalogom ali oglasom, kot to določa Zakon o obligacijskih razmerjih.**

* 1. **Časovni okvir izvedbe operacije**

Operacija se ne sme začeti izvajati pred dokončno odobritvijo s strani Agencije za kmetijske trge in razvoj podeželja. Upravičenec mora izvesti operacijo najpozneje **v treh letih** **od pravnomočnosti odločbe** o potrditvi operacije s strani Agencije RS za kmetijske trge in razvoj podeželja. Obdobje trajanja operacije mora vključevati čas za izvedbo glavnih aktivnosti ter čas za administrativni zaključek operacije.

* 1. **Sprememba odobrene operacije**

Operacija mora biti izvedena v skladu s prijavljeno in s strani Agencije RS za kmetijske trge in razvoj podeželja odobreno vsebino in stroškovnikom, ter področno zakonodajo. Ne glede na to, se lahko pred nastankom sprememb **največ dvakrat zaprosi za spremembo** operacije v skladu s 54. členom Zakona o kmetijstvu (Zkme-1). Če upravičenec operacije ne izvede v skladu z odobreno operacijo (ali odobreno spremembo), se mu podpora ne izplača.

* 1. **Obveznost označevanja vira sofinanciranja**

Upravičenci, ki prejemajo podporo iz Programa razvoja podeželja Republike Slovenije za obdobje 2014–2020, morajo v skladu s 13. členom Uredbe 808/2014/EU ter Navodili za informiranje in obveščanje javnosti o aktivnostih, dostopnimi na spletni strani Programa razvoja podeželja, izpolniti tudi zahteve glede **označevanja vira sofinanciranja**. Upravičenec, ki sofinancirane operacije ne označi ali označbo odstrani, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

* 1. **Druge obveznosti upravičenca do podpore**

Upravičenec, ki prejme podporo na podlagi tega javnega poziva, mora vso dokumentacijo, ki je bila podlaga za izplačilo podpore, hraniti še najmanj pet let od dneva zadnjega izplačila podpore, če ni v skladu s shemo državnih pomoči opredeljeno drugače. Upravičenec, ki krši to obveznost, mora v proračun Republike Slovenije vrniti deset odstotkov izplačanih sredstev skupaj z zakonitimi zamudnimi obrestmi.

Upravičenec mora omogočiti dostop do dokumentacije o operaciji ter kontrolo na kraju samem kontrolnim organom LAS, kontrolnim organom organu upravljanja CLLD, revizijskemu organu in drugim organom, ki opravljajo nadzor nad porabo finančnih sredstev EKSRP. Upravičenec, ki iz neutemeljenega razloga ne omogoči takšne kontrole in jo nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Če se ugotovi, da je upravičenec namerno vložil napačno vlogo za odobritev (sofinanciranje) operacije ali zahtevek za izplačilo (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec se izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Če upravičenec ne doseže ciljev operacije, kot je to opredelil v vlogi za odobritev (sofinanciranje) operacije, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

1. **SANKCIJE ZARADI NEIZPOLNJEVANJA OBVEZNOSTI**

Neizpolnitev ali kršitev obveznosti se v primeru financiranja iz naslova EKSRP sankcionira v skladu s 63. členom Uredbe 1306/13/EU, 63. členom Uredbe 809/2014/EU in 57. členom zakona, ki ureja kmetijstvo.

Če upravičenec ne odstopi od izvedbe operacije v roku 30 dni od prejema odločbe o odobritvi operacije ali zamudi rok za vložitev zahtevka za izplačilo, ki je določen v odločbi o odobritvi operacije oziroma pogodbi o sofinanciranju, ni upravičen do sredstev iz naslova zadevnega pod ukrepa »*Podpora za izvajanje operaciji v okviru strategije lokalnega razvoja, ki ga vodi skupnost*« v okviru podore za lokalni razvoj, ki ga vodi skupnost) in se ga izključi iz zadevnega pod ukrepa za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 71. členu Uredbe 1303/2013/EU, in odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi. Poleg tega se upravičenca izključi iz prejemanja podpore v okviru istega pod ukrepa za koledarsko leto ugotovitve kršitve in naslednje koledarsko leto.

1. **OCENJEVANJE OPERACIJ IN MERILA ZA OCENJEVANJE**

Ocenjevanje operacij poteka v dveh fazah in sicer se ocenjujejo najprej z vidika pogojev za upravičenost in nato še z vidika specifičnih meril.

* 1. **Pogoji za upravičenost**

Pogoji za upravičenost so osnovna merila, ki jih mora izpolnjevati vsaka prijava, da se jo oceni še z vidika specifičnih meril. Pogoji za upravičenost so:

- prijava je prispela pravočasno in je pravilno označena ter zaprta,

- prijava je v celoti izpolnjena na predpisanem obrazcu,

- prijavi so priložene vse v javnem pozivu zahtevane izjave in dokumenti,

- prijavitelj in morebitni partnerji izpolnjujejo pogoje za upravičenca,

- prijavljena operacija se bo izvajala na upravičenem območju LAS,

- prijavljena operacija je skladna s cilji Strategije lokalnega razvoja in cilji Evropskega kmetijskega sklada za razvoj podeželja v programskem obdobju 2014-2020,

- operacija, predlagana za sofinanciranje, se še ni pričela izvajati,

- zaprošen znesek za sofinanciranje je v mejah, kot jih določa javni poziv,

- prijavljena operacija ima zaprto finančno konstrukcijo in zagotovljene lastne finančne vire za izvedbo operacije v celoti,

- prijavljena operacija se ne financira iz drugih javnih sredstev (dvojno financiranje),

- prijavljeno operacijo je možno sofinancirati glede na upoštevanje porazdelitve sredstev po celotnem upravičenem območju LAS (po posameznih občinah).

**Specifična merila**

Specifična merila so merila, na podlagi katerih se točkuje prijave, ki izpolnjujejo vse Pogoje za upravičenost z namenom izbora operacij, ki bodo sofinancirane. Specifična merila so:

|  |  |  |  |
| --- | --- | --- | --- |
|  | **Merilo** | **Možno število točk** | **Doseženo število točk** |
|  | **Specifična merila** |  |  |
| 01 | Skladnost operacije s Strategijo lokalnega razvoja | 15 |  |
| 02 | Povezovalni učinek z drugimi operacijami | 3 |  |
| 03 | Ekonomska in družbena upravičenost operacije | 20 |  |
| 04 | Trajnost projektnih rezultatov | 5 |  |
| 05 | Vključenost partnerjev | 12 |  |
| 06 | Finančna preglednost in stroškovna učinkovitost | 20 |  |
| 07 | Vpliv operacije na doseganje horizontalnih ciljev EU | 10 |  |
| 08 | Upravljanje operacije | 5 |  |
| 09 | Socialna vzdržnost | 5 |  |
| 10 | Okoljska trajnost | 15 |  |
|  | **Skupaj** | **110** |  |

* 1. **Opis specifičnih meril**

|  |  |  |  |
| --- | --- | --- | --- |
| **01** | **Skladnost operacije s Strategijo lokalnega razvoja** | **Možno število točk** | **Doseženo število točk** |
| 1.1 | Operacija s svojimi aktivnostmi in rezultati podpira najmanj 3 cilje opredeljene v SLR | 15 |  |
| 1.2 | Operacija s svojimi aktivnostmi in rezultati podpira najmanj 2 cilja opredeljena v SLR | 10 |  |
| 1.3 | Operacija s svojimi aktivnostmi in rezultati podpira 1 cilj opredeljen v SLR | 5 |  |
|  | **Skupaj največ (točke se NE seštevajo!)** | **15** |  |

|  |  |  |  |
| --- | --- | --- | --- |
| **02** | **Povezovalni učinek z drugimi operacijami** | **Možno število točk** | **Doseženo število točk** |
| 2.1 | Operacija ima povezovalni učinek z že izvedenimi operacijami ali z operacijami v izvajanju. | 3 |  |
| 2.2 | Operacija nima povezovalnih učinkov. | 1 |  |
|  | **Skupaj največ (točke se NE seštevajo!)** | **3** |  |

|  |  |  |  |
| --- | --- | --- | --- |
| **03** | **Ekonomska in družbena upravičenost operacije** | **Možno število točk** | **Doseženo število točk** |
| 3.1 | Rezultati vplivajo na povečanje dostopnosti osnovnih storitev v širšem javnem interesu. | 20 |  |
| 3.2 | Rezultati vplivajo na razvoj novih produktov in storitev na območju. | 10 |  |
| 3.3 | Rezultati prispevajo k nastanku novih delovnih mest. | 5 |  |
|  | **Skupaj največ (točke se NE seštevajo!)** | **20** |  |

|  |  |  |  |
| --- | --- | --- | --- |
| **04** | **Trajnost projektnih rezultatov** | **Možno število točk** | **Doseženo število točk** |
| 4.1 | Izvajanje bo omogočeno tudi po zaključku operacije | 5 |  |
| 4.2 | Izvajanje bo delno omogočeno tudi po zaključku operacije. | 3 |  |
|  | **Skupaj največ (točke se NE seštevajo!)** | **5** |  |

|  |  |  |  |
| --- | --- | --- | --- |
| **05** | **Vključenost partnerjev v operacijo** | **Možno število točk** | **Doseženo število točk** |
| 5.1 | Pri operaciji sodelujejo 3 ali več partnerjev | 12 |  |
| 5.2 | Pri operaciji sodelujeta 2 partnerja. | 9 |  |
| 5.3 | Pri operaciji sodelujeta vsaj prijavitelj in 1 partner | 6 |  |
|  | **Skupaj največ (točke se NE seštevajo!)** | **12** |  |

|  |  |  |  |
| --- | --- | --- | --- |
| **06** | **Finančna preglednost in stroškovna učinkovitost** | **Možno število točk** | **Doseženo število točk** |
| 6.1 | Načrtovani stroški operacije so v celoti skladni z vsebino in rezultati operacije (stroški so razumni in primerno porazdeljeni po aktivnostih) | 20 |  |
| 6.2 | Načrtovani stroški operacije so delno skladni z vsebino in rezultati (stroški niso povsem jasni in primerno porazdeljeni po aktivnostih) | 10 |  |
| 6.3 | Načrtovani stroški operacije so opredeljeni a niso jasni ter ne upravičujejo vložek glede na pričakovane rezultate | 5 |  |
|  | **Skupaj največ (točke se NE seštevajo!)** | **20** |  |

|  |  |  |  |
| --- | --- | --- | --- |
| **07** | **Vpliv operacije na doseganje horizontalnih ciljev EU** | **Možno število točk** | **Doseženo število točk** |
| 7.1 | Operacija prispeva k blaženju podnebnih sprememb in prilagajanju nanje | 3 |  |
| 7.2 | Operacija prispeva k ohranjanju narave, okolja in spodbuja rabo endogenih potencialov | 3 |  |
| 7.3 | Inovativnost operacije:  Operacija predstavlja novost na območju LAS (nove rešitve, nova ponudba, metode, storitve,…) | 4 |  |
|  | **Skupaj največ** (točke se seštevajo) | **10** |  |

|  |  |  |  |
| --- | --- | --- | --- |
| **08** | **Upravljanje operacije** | **Možno število točk** | **Doseženo število točk** |
| 8.1 | Vlagatelj in partnerji imajo izkušnje z izvajanjem projektov (reference). | 5 |  |
| 8.2 | Samo vlagatelj ima izkušnje z izvajanjem projektov (reference). | 3 |  |
| 8.3. | Vlagatelj in partnerji (če so) nimajo izkušenj z izvajanjem operacij. | 1 |  |
|  | **Skupaj največ (točke se NE seštevajo)** | **5** |  |

|  |  |  |  |
| --- | --- | --- | --- |
| **09** | **Socialna vzdržnost** | **Možno število točk** | **Doseženo število točk** |
| 9.1 | Operacija se izvaja za posamezno prednostno ranljivo ciljno skupino iz SLR (otroci, starostniki, društva) | 5 |  |
| 9.2 | V operacijo so vključene druge ranljive skupine (dela nezmožni ljudje, invalidi, ženske, mladi,…) | 3 |  |
|  | **Skupaj največ (točke se NE seštevajo!)** | **5** |  |

|  |  |  |  |
| --- | --- | --- | --- |
| **10** | **Okoljska trajnostna naravnanost** | **Možno število točk** | **Doseženo število točk** |
| 10.1 | Operacija zagotavlja varovanje narave, ohranjanje in primerno rabo naravne in kulturne dediščine. | 5 |  |
| 10.2 | Operacija prispeva k energetski učinkovitosti ali trajnostni mobilnosti. | 5 |  |
| 10.3 | Operacija prispeva k aktivnejšemu zdravemu življenju prebivalcev. | 5 |  |
|  | **Skupaj največ (točke se seštevajo!)** | **15** |  |

|  |  |  |  |
| --- | --- | --- | --- |
|  |  | **Možno število točk** | **Doseženo število točk** |
|  | **Število točk ocenjene operacije** | **110** |  |

* 1. **Pregled prijav z vidika pogojev za upravičenost**

Ocenjevalna komisija ob podpori vodilnega partnerja v roku največ petnajstih (15) dni od poteka roka za prijavo na javni poziv odpre prispele prijave in jih preveri z vidika izpolnjevanja pogojev upravičenosti.

O pregledu vlog z vidika izpolnjevanja pogojev upravičenosti Ocenjevalna komisija pripravi poročilo za vodilnega partnerja LAS v katerem navede:

* seznam prijav, ki izpolnjujejo vse pogoje za upravičenost,
* seznam prijav, ki ne izpolnjujejo pogoja za upravičenost z navedbo, kako je posamezno prijavo mogoče dopolniti in v kakšnem roku, ki ne sme biti krajši od treh (3) dni in ne daljši od deset (10) dni,
* seznam prijav, ki ne izpolnjujejo pogoja za upravičenost z obrazložitvijo na kakšen način posamezna prijava ne izpolnjuje splošnega merila pogoja za upravičenost.

Vodilni partner LAS najkasneje v treh (3) dneh od prejetja poročila Ocenjevalne komisije pozove prijavitelja, ki je oddal prijavo in ki ne izpolnjujejo pogoja za upravičenost iz druge ali tretje alineje pogojev upravičenosti tega poziva, da jo dopolni v roku, kot ga je določila Ocenjevalna komisija. Poziv iz te točke se pošlje na elektronski naslov, kot ga je prijavitelj navedel v prijavi. V pozivu se navede tudi obvestilo, da bo prijava zavržena in s tem izločena iz nadaljnjega postopka, če ne bo dopolnjena v določenem roku.

Ocenjevalna komisija v roku največ petih (5) dni od poteka zadnjega roka za dopolnitev prijave pregleda prejete dopolnitve in o tem pripravi poročilo. V poročilu navede seznam prijav, ki so bile ustrezno dopolnjene in izpolnjujejo vsa pogoje za upravičenost in seznam prijav, ki niso bile ustrezno dopolnjene z obrazložitvijo katerega pogoja ne izpolnjujejo.

Poročila podpišejo vsi člani Ocenjevalne komisije, ki so bili prisotni na seji, kjer se je ocenjevalo prijave.

Vodilni partner na podlagi poročil Ocenjevalne komisije obvesti prijavitelja, ki ni ustrezno dopolnil prijave, in prijavitelja, ki je oddal prijavo, ki ne izpolnjuje pogoja za upravičenost, da je njegova prijava zavržena in s tem izločena iz nadaljnjega postopka. Obvestilo se posreduje po e-pošti na način, ki izkazuje, kdaj ga je prijavitelj prejel.

* 1. **Pregled prijav z vidika specifičnih meril**

Ocenjevalna komisija vse prijave, ki izpolnjujejo pogoje upravičenosti, oceni z vidika specifičnih meril in o pregledu pripravi poročilo v katerem navede za vsako prijavo:

* število doseženih točk pri vsakem posameznem specifičnem merilu, ki je lahko samo celo število,
* skupno število točk po vseh specifičnih merilih in
* obrazložitev števila točk, kjer je to potrebno in smiselno.

Ocenjevalna komisija lahko v primeru nejasnosti v vlogi pozove prijavitelja, da v danem roku, ki ne sme biti krajši od treh (3) dni in daljši od sedem (7) dni, predloži dodatna pojasnila ali dokazila v zvezi s predlagano operacijo. Če prijavitelj pojasnil in (ali) dokazil ne posreduje, Ocenjevalna komisija presodi vlogo glede na podatke, s katerimi razpolaga.

Ocenjevalna komisija posreduje dokončno poročilo vodilnemu partnerju najkasneje v 30 dneh od poteka roka za prijavo na javni poziv.

1. **ODLOČANJE O SOFINANCIRANJU OPERACIJ**

Odločanje o sofinanciranju operacij je v pristojnosti organa upravljanja LAS, ki je Upravni odbor LAS Sožitje med mestom in podeželjem (v nadaljevanju UO LAS).

Upravni odbor LAS Sožitje med mestom in podeželjem (UO LAS) na podlagi poročila Ocenjevalne komisije najprej preveri ali je izvedba prijavljene operacije v skladu z veljavno zakonodajo in ali so zanjo izdana vsa relevantna soglasja ali dovoljenja (kjer je to potrebno) ter nato za vsako operacijo odloči, ali se bo sofinancirala, pri čemer mora za veljavnost takšne odločitve glasovati najmanj polovica članov Upravnega odbora, ki niso predstavniki javnega sektorja.

Upravni odbor izbere za sofinanciranje predloge operacij, ki so dosegli najvišje število skupnih točk po specifičnih merilih do porabe predvidenih sredstev, vendar ob upoštevanju pogoja upravičenosti zagotavljanja dogovorjene porazdelitve sredstev po celotnem območju LAS (posameznih občinah).

**Dogovorjena okvirna višina porazdelitve sredstev v programskem obdobju 2014 – 2020 po občinah v odstotkih je sledeča: občina Grosuplje 25 %, občina Ig in občina Škofljica 23,5 % in Mestna občina Ljubljana 28 %.**

Prijavitelj ne more biti izbran za sofinanciranje, če njegova prijava ne doseže skupaj **vsaj 60 % točk po specifičnih merilih**.

Če ima na zadnjem mestu za sofinanciranje več predlogov operacij enako število skupnih točk, ima prednost predlog operacije, ki ima večje doseženo število točk pri naslednjih merilih:

- skladnost operacije s SLR,

- ekonomska in družbena upravičenost operacije in

- finančna preglednost in stroškovna učinkovitost.

Če je na zadnjem mestu za sofinanciranje predlog operacije, katerega zaprošena sredstva za sofinanciranje presegajo sredstva, ki so še na voljo, lahko UO LAS predlaga prijavitelju, da se operacija spremeni tako, da jo je mogoče izvesti z znižanimi sredstvi. Če prijavitelj sprejme predlagani predlog, se operacijo izbere za sofinanciranje, pri čemer se stopnja sofinanciranja ne zniža in je v višini 85% upravičenih stroškov.

Vodilni partner v imenu LAS, na podlagi poročila in odločitve UO LAS v petih (5) dneh od poteka seje UO LAS obvesti prijavitelje o odločitvi glede njihove prijave. Obvestilo se posreduje po e-pošti na način, ki izkazuje, kdaj ga je prijavitelj prejel.

Če prijavitelj, izbran za sofinanciranje sporoči, da predlagane operacije ne bo izvedel ali če ne sprejme izvedbe operacije z nižjimi sredstvi, se šteje, da njegova prijava ni bila vložena in se za sofinanciranje izbere naslednjega prijavitelja, glede na dosežen skupen znesek točk po specifičnih merilih.

Odločitev o izboru posamezne operacije za sofinanciranje s strani Upravnega odbora LAS je dokončna in vodilni partner LAS pošlje predlog operacije v dokončno potrditev organu, pristojnemu za končno odobritev operacije (Agenciji RS za kmetijske trge in razvoj podeželja), ki o svoji odločitvi obvesti LAS in izda Odločbo o sofinanciranju.

Seznam operacij izbranih za sofinanciranje se objavi na spletni strani LAS.

1. **ROKI IN NAČIN PRIJAVE**

Vlogo na javni poziv je potrebno poslati priporočeno po pošti, na naslov: **CIZA, zavod za razvoj podeželja; LAS Sožitje med mestom in podeželjem, Šmartinska 134 a, 1000 Ljubljana**, pri čemer so opredeljeni naslednji presečni rok za sprejem vlog:

* **Prvi rok za sprejem vlog je 30. 4. 2018 do 24.00 ure.**
* **Drugi rok za sprejem vlog je 28. 9. 2018 do 24.00 ure.**
* **Tretji rok za sprejem vlog je 30. 3. 2019 do 24.00 ure.**
* **Četrti rok za sprejem vlog je 30. 9. 2019 do 24.00 ure.**

Šteje, da je vloga pravočasna, če je po pošti oddana priporočeno na pošti, do 24.00 ure opredeljenega posameznega roka. V kolikor vloga prispe po opredeljenem roku, se bo le-ta obravnavala v naslednjem roku.

Zadnji rok za sprejem operacij je opredeljen na četrti rok, 30.9.2019, in vse vloge, prispele po tem datumu se vrnejo prijaviteljem in se jih ne obravnava.

Skladno z odprtim tipom javnega poziva bo LAS za vsak novi rok opredelil skupno okvirno višino preostanka razpoložljivih sredstev za sofinanciranje po posameznih tematskih področjih.

**Vloga se vlaga pisno in v elektronski obliki** na **Prijavnem obrazcu**, ki je sestavni del razpisne dokumentacije in je dostopen na spletni strani <http://www.las-smp.si>.

Elektronska različica vloge (oddana na CD-ju ali USB ključu) mora biti enaka vlogi v papirnati obliki.

V kolikor se vloga v pisni obliki in elektronski obliki razlikujete, se prijavitelja se pozove k uskladitvi vloge. Opredeljen rok za tovrstno dopolnitev, uskladitev, vloge je 3 dni. Poziv za dopolnitev vloge se pošlje po e-pošti na e-poštni naslov vlagatelja, kot ga je navedel v vlogi.

V kolikor vloga ni dopolnjena v predvidenem roku se pri ocenjevanju in odločanju o izboru operacije upošteva prejeta pisna vloga.

**Sestavni deli vloge morajo biti speti ali vloženi v mapo po vrstnem redu**. Na ovojnici vloge mora biti razvidno:

* naziv in naslov vlagatelja,
* datum in čas oddaje vloge, ki ga označi pošta
* oznaka, ki se glasi: »**Ne odpiraj – vloga na 2. javni poziv LAS SMP za EKSRP«**

Vloga mora biti napisana v slovenskem jeziku, finančni izračuni pa morajo biti v evrih (EUR).

Vloga mora biti v skladu z zahtevami tega javnega poziva izpolnjena, podpisana in žigosana, kjer je to zahtevano.

1. **RAZPISNA DOKUMENTACIJA IN DODATNE INFORMACIJE**

Razpisna dokumentacija vsebuje:

1. Javni poziv,
2. Prijavni obrazec za prijavo operacije s stroškovnikom (priloga 1),
3. Navodila ARSKTRP za upravičene stroške CLLD,
4. Katalog stroškov in najvišjih priznanih vrednosti,
5. Katalog stroškov kmetijske in gozdarske mehanizacije,
6. Navodila za informiranje in obveščanje javnosti
7. Opremo ovojnice.

Razpisna dokumentacija je dosegljiva na spletni strani [www.las-smp.si](http://www.las-smp.si).

Dodatne informacije o javnem pozivu LAS daje vodilni partner LAS, in sicer:

* po elektronski pošti: [info@las-smp.si](mailto:info@las-smp.si) ali [josip.pintar@ciza.si](mailto:josip.pintar@ciza.si)
* osebno po predhodnem dogovoru.

Kontaktna oseba je: Josip Pintar; tel: 01 544 5446; mobilni telefon: 031 515 875.

Zadnja vprašanja bodo možna do treh (3) dni pred zaprtjem javnega poziva.

1. **PRAVICE LAS**

LAS si pridržuje pravico, da:

* ne razdeli kvote vseh razpisanih sredstev iz 2. javnega poziva,
* v kolikor podatki o vlagateljih in partnerjih niso dosegljivi v javnih evidencah, od prijaviteljev/partnerjev zahteva dodatna dokazila kot so: dokazila o registraciji, statut.

1. **DRUGE DOLOČBE**

Rezultati tega javnega poziva predstavljajo informacije javnega značaja ter bodo po prejemu odločb o sofinanciranju odobrenih projektov objavljeni na spletni strani [www.las-smp.si.](http://www.las-smp.si/)

Ljubljana, 2. 3. 2018

Marjana Marn, predsednica LAS Sožitje med mestom in podeželjem

Vodilni partner LAS Sožitje med mestom in podeželjem

CIZA, Zavod za razvoj podeželja

Josip Pintar